Ενέργειες που έχουν ως στόχο την προστασία των δεδομένων τόσο της ίδιας της ιστοσελίδας όσο και των επισκεπτών της είναι υψίστης σημασίας να πραγματοποιούνται όχι μόνο κατά τη στιγμή της κατασκευής της κάθε πλατφόρμας αλλά και σε όλη τη διάρκεια της ζωής της. Οι έμπειροι web developers γνωρίζουν και επιλέγουν να συνεργάζονται με αξιόπιστες εταιρείες για τη φιλοξενία και την κατασκευή ιστοσελίδων. Ταυτόχρονα, κατεβάζουν και εγκαθιστούν plugins ασφαλείας, τα οποία αποτελούν ένα σημαντικό μέτρο προφύλαξης από απόπειρες επίθεσης από χάκερς. Παράλληλα, οι περίπλοκοι και μεγάλοι κωδικοί σε συνδυασμό με τη χρήση των τελευταίων εκδόσεων των προγραμμάτων που χρησιμοποιούν παίζουν σπουδαίο ρόλο στη συνολική ασφάλεια του site. Ακόμα και στην περίπτωση επίθεσης ή ακόμα και κάποιου λάθους, ένας έμπειρος developer δεν ανησυχεί, αφού έχει backup αρχεία για τα πάντα!
Τέλος, δε γίνεται να κάνουμε λόγο για ασφάλεια ιστοσελίδων και να μην αναφέρουμε το SSL. Η πιστοποίηση SSL, που προέρχεται από τη φράση Secure Socket Layer ή Ηλεκτρονικό Πιστοποιητικό Ασφαλείας στα ελληνικά, είναι ένα ακόμα χρήσιμο μέτρο, καθώς αποκρυπτογραφεί και κρατά ασφαλείς από τους κακοπροαίρετους τις πληροφορίες που ανταλλάσει o browser και ο server. Η πιστοποίηση αυτή είναι σχεδόν υποχρεωτική σήμερα, καθώς, αν απουσιάζει, η φράση «NOT SECURE», δηλαδή όχι ασφαλής, αναγράφεται δίπλα από το domain name της ιστοσελίδας.